அணைக்காத தருணங்கள் - ஏனைய கவிதைகள்

இதழில் முத்தமிட்டு 
 இடையைத் தழுவி 
 உன்னோடு ஒன்றாக 
 கலந்துவிட எத்தனித்த நேரம்! 
 காம இச்சைகளைத் தவிர 
 வேறொன்றும் நினைவினில் 
 வந்திராத தருணம்! 
 ஈருடல் இணைந்து 
 புதியதாய் ஓருயிரை 
 இவ்வுலகுக்கு தாரை வார்த்துவிட 
 தவிக்கின்ற தருணம்! 
 மரக்கட்டையாய் நீ! 
 மனமோ உன் காதலனிடம்! 
 சுகங்களைத் தருவாய் என 
 சுற்றியிருப்போரின் 
 சொற்களைத் தவிர்த்து 
 உன்னைக் கைப்பிடித்த தருணம்! 
 பழையவன் மரித்த பின் 
 புதியவன் என்னுடன் 
 இன்பமாய் வாழ்வாய் என்றெண்ணி 
 உன்னைக் கைப்பிடித்த தருணம்! 
 என் மனம் உன்னைச் சுற்றி வர, 
 உன் மனம் அவனைச் சுற்றி வர, 
 நம் இருவரின் மீதும் 
 ஏக்கத்தை சுமந்த விழிகளுடன் 
 நமது அறைக் கட்டில்! 
 உன் முதல் காதல் உன் நினைவினில், 
 என் முதல் காதல் என் அருகினில்! 
 இருவரின் சந்தோசங்களையும் 
 பறித்த நம் முதல் காதல், 
 அன்பே! அதைப் புதைக்க 
 நம் வீட்டினில் இருக்கும் 
 மரத்தினாலான ஒரே ஒரு 
 சவப்பெட்டி, 
 நமது அறைக் கட்டில்! 
 இன்பங்களைத் தொலைத்தாய், 
 வேதனைகளை கொடுத்தாய், 
 சுகங்களைப் பறித்தாய், 
 சோகங்களைக் கொடுத்தாய், 
 நமது இருவரின் விழிகளில் 
  இருந்து வரும் கண்ணீருக்கு 
  மௌன சாட்சியாக இருக்கிறது 
 நமது அறைக் கட்டில்! 
 எங்களது அருகினில் நீ 
 என்னும் ஒரே ஒரு 
 நினைவினில் நானும், 
 நமது அறைக் கட்டிலும் 
 இருக்கின்றோம் 
 மௌனமாகவும், 
 உயிரற்ற சடலமாகவும் 
 இதழில் முத்தமிட்டு 
 இடையைத் தழுவி 
 உன்னோடு ஒன்றாக 
 கலந்துவிட எத்தனித்த நேரம்! 
 காம இச்சைகளைத் தவிர 
 வேறொன்றும் நினைவினில் 
 வந்திராத தருணம்! 
 ஈருடல் இணைந்து 
 புதியதாய் ஓருயிரை 
 இவ்வுலகுக்கு தாரை வார்த்துவிட 
 தவிக்கின்ற தருணம்! 
 மரக்கட்டையாய் நீ! 
 மனமோ உன் காதலனிடம்! 
 சுகங்களைத் தருவாய் என 
 சுற்றியிருப்போரின் 
 சொற்களைத் தவிர்த்து 
 உன்னைக் கைப்பிடித்த தருணம்! 
 பழையவன் மரித்த பின் 
 புதியவன் என்னுடன் 
 இன்பமாய் வாழ்வாய் என்றெண்ணி 
 உன்னைக் கைப்பிடித்த தருணம்! 
 என் மனம் உன்னைச் சுற்றி வர, 
 உன் மனம் அவனைச் சுற்றி வர, 
 நம் இருவரின் மீதும் 
 ஏக்கத்தை சுமந்த விழிகளுடன் 
 நமது அறைக் கட்டில்! 
 உன் முதல் காதல் உன் நினைவினில், 
 என் முதல் காதல் என் அருகினில்! 
 இருவரின் சந்தோசங்களையும் 
 பறித்த நம் முதல் காதல், 
 அன்பே! அதைப் புதைக்க 
 நம் வீட்டினில் இருக்கும் 
 மரத்தினாலான ஒரே ஒரு 
 சவப்பெட்டி, 
 நமது அறைக் கட்டில்! 
 இன்பங்களைத் தொலைத்தாய், 
 வேதனைகளை கொடுத்தாய், 
 சுகங்களைப் பறித்தாய், 
 சோகங்களைக் கொடுத்தாய், 
 நமது இருவரின் விழிகளில் 
  இருந்து வரும் கண்ணீருக்கு 
  மௌன சாட்சியாக இருக்கிறது 
 நமது அறைக் கட்டில்! 
 எங்களது அருகினில் நீ 
 என்னும் ஒரே ஒரு 
 நினைவினில் நானும், 
 நமது அறைக் கட்டிலும் 
 இருக்கின்றோம் 
 மௌனமாகவும், 
 உயிரற்ற சடலமாகவும்